ලොව ප්රථම අගමැතිනිය බිහිවී වසර 64යි
ලොව ප්රථම අගමැතිනිය ලෙස ඉතිහාසයට එක්වූ සිරිමාවෝ බණ්ඩාරනායක මැතිනිය එම තනතුරට පත්වී අදට 21දා වසර 64ක් සම්පූර්ණ වෙයි බණ්ඩාරනායක මැතිනිය සිය ස්වාමිපුරුෂයා වූ එස් ඩබ්ලිව් ආර් ඩී බණ්ඩාරනායක මහතා 1960 සැප්තැම්බර් 26 ඝාතනයට ලක්වීමෙන් අනතුරුව බණ්ඩාරනායක මහතා නායකත්වය දැරූ ශ්රී ලංකා නිදහස් පක්ෂයේ නායිකාව බවට පත්වූවාය 1960 ජූලි 20 වැනිදා පැවති ශ්රී ලංකා පාර්ලිමේන්තු මහ මැතිවරණයෙන් මුළු ඡන්ද 1022171ක් දස ලක්ෂ විසිදෙදහස් එකසිය හැත්තෑ එකක් ලබාගත් ශ්රී ලංකා නිදහස් පක්ෂය මන්ත්රී ආසන 75ක් ලබාගනිමින් පැහැදිලි ජයග්රහණයක් වාර්තා කිරීමත් සමගින් සිරිමාවෝ බණ්ඩාරනායක මැතිනිය ලොව ප්රථම අග්රාමාත්යවරිය ලෙස පත්වූවාය ශ්රී ලංකාව නොබැඳි පිළිවෙතක අභිමානවත් දේශයක් බවට පත් කිරීමේ කටයුත්තට ඇය නායකත්වය දුන්නාය ප්රගතිශීලී ආර්ථික තීන්දු රැසක් ඇය අග්රාමාත්ය ධුරය දැරූ කාලවකවානුවලදී ගත් අතර 1960  1965 1970  1977 හා 1994  2000 යන වකවානුවලදී බණ්ඩාරනායක මැතිනිය තෙවරක් මෙරට අග්රාමාත්ය ධුරය හෙබවූවාය බ්රිතාන්ය යටත් විජිතයෙන් මිදී 1972දී ඉදිරිපත් කළ ජනරජ ව්යවස්ථාව තුළින් ස්වෛරීය රාජ්යක් බවට ශ්රී ලංකාව පත් කිරීමට ඇය කටයුතු කළාය මහජන බැංකුව ජාතික ඉතිරි කිරීමේ බැංකුව ලංකා ඛණිජ තෙල් සංස්ථාව ශ්රී ලංකා රක්ෂණ සංස්ථාව ප්රමුඛ දේශීය කර්මාන්ත සංස්ථා ගණනාවක්ම ආරම්භ කරමින් එවැනි ක්ෂේත්ර නගාසිටුවීමටත් ආනයන සීමා ප්රතිපත්තිය හරහා කෘෂිකර්මාන්තයෙන් රට ස්වයංපෝෂණය කිරීමේ ක්රියාවලියටත් ඇය විශාල කාර්ය භාරයක් ඉටු කළාය 2000 ඔක්තෝබර් 10 වැනිදා පැවැති ශ්රී ලංකා පාර්ලිමේන්තු මහා මැතිවරණයේදී සිය ඡන්දය ප්රකාශ කර නිට්ටඹුව ශ්රී සංඝබෝධි විදුහලේ සිට කොළඹට එන අතරමගදී හදිසියේ රෝගාතුරව ඒ මහත්මිය අභාවප්රාප්ත වූවාය ජූඩ් ඩෙන්සිල් පතිරාජ